Lūks Šenns

Lūks Šenns (; dzimis  Saskatunā) ir profesionāls kanādiešu hokejists, spēlē aizsarga pozīcijā, Kanādas hokeja izlases dalībnieks. Pašlaik (2025) pārstāv NHL klubu Vinipegas "Jets".

L. Šena brālis Breidens Šenns arī ir profesionāls hokejists.

 Spēlētāja karjera 
2008. gada NHL draftā viņu "Maple Leafs" izraudzījās ar kopējo 5. kārtas numuru. Pirms karjeras NHL viņš trīs sezonas spēlēja WHL klubā Kelowna Rockets. Debijas sezonā NHL (2008—2009) L. Šenns tika iekļauts līgas simboliskajā debitantu izlasē. "Maple Leafs" rindās Šenns ātri kļuva par vienu no komandas vadošajiem aizsargiem.

2012. gada vasarā "Maple Leafs" aizmainīja Šennu uz Filadelfijas "Flyers". Tās sastāvā viņš aizvadīja nākamās četras sezonas, līdz 2015.—16. gada sezonas vidū tika aizmainīts uz Losandželosas "Kings". 2016. gada vasarā noslēdza līgumu ar Arizonas "Coyotes", taču divus gadus vēlāk pievienojās Anahaimas "Ducks". Šennam neizdevās nostiprināties "Ducks" pamatsastāvā un sezonas gaitā viņš tika aizmainīts uz Vankūveras "Canucks". Nākamo sezonu aizvadīja Tampabejas "Lightning" rindās. Tās sastāvā viņš devās laukumā tikai 25 spēlēs, taču kopā ar komandu izcīnīja Stenlija kausu. 2021. gadā aizmainīts atpakaļ uz "Canucks", bet 2023. gadā atgriezies "Maple Leafs".

Kā brīvais aģents no "Maple Leafs" kluba starpsezonā, Šenns 2023. gada 1. jūlijā parakstīja trīs gadu līgumu par 8,25 miljoniem ASV dolāru ar Našvilas Predators komandu. 2024. gada 17. oktobrī, 2024.–2025. gada sezonas sākumā, Šenns aizvadīja savu 1000. NHL spēli; to vēlāk pieminēja Predators pirmsspēles ceremonijā 19. oktobrī. Vairākus mēnešus vēlāk, 2025. gada 5. martā, Šenns tika aizmainīts uz Pitsburgas Penguins komandu kopā ar Tomiju Novāku, apmaiņā pret Maiklu Bantingu un NHL drafta ceturtās kārtas izvēli. Pēc tam ŠenNs tika aizmainīts uz Vinipegas Jets komandu apmaiņā pret 2026. gada NHL drafta otrās kārtas izvēli un 2027. gada NHL drafta ceturtās kārtas izvēli divas dienas vēlāk, 2025. gada 7. martā.

L. Šenns Kanādas junioru izlases sastāvā ir izcīnījis zelta medaļu 2008. gada Pasaules junioru čempionātā, kā arī pieaugušo izlases sastāvā izcīnīja sudraba medaļu 2008. gada Pasaules čempionātā.

 Atsauces 

 Ārējās saites 

Kategorija:1989. gadā dzimušie
Kategorija:Kanādas hokejisti
Kategorija:Toronto "Maple Leafs" spēlētāji
Kategorija:Filadelfijas "Flyers" spēlētāji
Kategorija:Losandželosas "Kings" spēlētāji
Kategorija:Arizonas "Coyotes" spēlētāji
Kategorija:Anahaimas "Ducks" spēlētāji
Kategorija:Tampabejas "Lightning" spēlētāji
Kategorija:Našvilas "Predators" spēlētāji
Kategorija:NHL drafta pirmās kārtas izvēles
Kategorija:Vankūveras "Canucks" spēlētāji
Kategorija:Vinipegas "Jets" spēlētāji
Kategorija:Stenlija kausa ieguvēji
Kategorija:Saskačevanā dzimušie